recursal/SuperWikiNEXT-32B huggingface dataset:
**Diogo Soares** (alcumado o *Galego*) foi un navegador e explorador portugués do século XVI que viaxou polo Extremo Oriente, referido notoriamente no relato *Peregrinación* de Fernão Mendes Pinto. Segundo este, Diogo Soares terminou os seus días lapidado en Pegu, Myanmar, onde era gobernador. Foi pai de **Baltasar Soares**, residente, á data do fenecimento de seu pai, como el, en Pegu.

Traxectoria
-----------

Do caso do fado de Diogo Soares escribe Fernão Mendes Pinto que Diogo Soares, gobernador en Pegu, correcto día, saíndo con súa comitiva, encóntrase coas vodas da filla dun mercador chamado **Mambogoá**. Diogo Soares felicita fortemente os festexantes mais, ao ser regalado pola noiva cun anel, tomado de sensualidade, arrebátaa e reclámaa para si. Mambogoá roja-se e roga a Diogo Soares que non lle leve a filla, en nome do deus que Diogo Soares adora. Diogo Soares ordena a un acólito seu que mate Mambogoá, mais este fóxelle. Por orde de Diogo Soares son entón mortos o noivo, seu pai e máis familiares. No seguimento, a noiva suicídase por estrangulamento para evitar ser posuída por Diogo Soares. Máis tarde, en máis dunha ocasión, Diogo Soares confesará pesarlle máis non converter a moça que o que se arrepinte de habela arrebatado.

Tras estes éxitos, catro anos pasan, até que, tras unha mudanza de réxime, Mambogoá entende serlle a xustiza favorábel. Mambogoá vai así a un templo e pronuncia asombrosas palabras, as cales, @impressionar fortemente os ouvintes, levantan un ror de xente e nun ápice unha multitude de máis de 50 mil persoas coincide ao pé do paço real esixindo xustiza. Esta, feita a gusto do pobo, leva Diogo Soares ao terreiro e aí é el lapidado pola multitude, con tamaña violencia e balbúrdia que moitos dos lapidadores acaban eles propios rotos. Unha hora despois da execución, o cadáver de Diogo Soares é desenterrado da chea de pedras e súas carnes son esnaquizadas en gran tumulto e gritaría, para pronto os meniños arrastraren polas rúas seu corpo traído polas tripas tirando pola cabeza recibindo esmola das xentes.

Deste episodio, o cantante portugués Fausto Bordalo Dias compuxo a canción *A novela de Diogo Soares*, incluída no álbum *Por este rio acima* de 1982.

Notas
-----

1. ↑  Fernão Mendes Pinto; Peregrinação; capítulos 191 e 192.
Os dous camiños con liñas de puntos que se mostran arriba son homotópicos en relación aos seus extremos. A animación representa unha posible homotopía.
En topoloxía, e máis precisamente en topoloxía alxébrica, dúas aplicacións continuas dun espazo topolóxico noutro chámanse **homotópicas** (do grego *homos* = mesmo e *topos* = lugar) se unha delas pode "deformarse continuamente" na outra.

Definición formal
-----------------

Dúas aplicacións continuas {\displaystyle f,g:X\to Y} dinse homotópicas se existe outra aplicación (continua tamén) {\displaystyle H:X\times [0,1]\to Y} tal que:

{\displaystyle H(x,0)=f(x)\,}
{\displaystyle H(x,1)=g(x)\,}
Un exemplo importante son as diferentes clases (homotópicas) de aplicacións do círculo nun espazo X

{\displaystyle S^{1}\to X\,}
a estrutura resultante é o grupo fundamental.

Se dúas aplicacións f e {\displaystyle g} son homotópicas, escríbese {\displaystyle f\simeq g}; o que significa que esta relación é efectivamente unha relación de equivalencia sobre o conxunto de aplicacións continuas de X en {\displaystyle Y}. As clases de equivalencia denomínanse clases de homotopía das aplicacións.

Tipo homotópico
---------------

Dise que dous espazos X, {\displaystyle Y} teñen o mesmo tipo homotópico se existe un par de aplicacións {\displaystyle X{\stackrel {f}{\to }}Y} e {\displaystyle Y{\stackrel {g}{\to }}X} tales que {\displaystyle g\circ f} e {\displaystyle f\circ g} son homotópicos a {\displaystyle Id\_{X}} e {\displaystyle Id\_{Y}} respectivamente. 
Adoita empregarse o símbolo {\displaystyle f\simeq g}, para indicar que os obxectos f e {\displaystyle g} son homotópicos.

Como exemplos, unha 1-esfera e un toro sólido teñen o mesmo tipo homotópico. Un espazo topolóxico que ten o mesmo tipo homotópico que un conxunto unitario dise contráctil.

Notas
-----

1. ↑  Munkres: "Topología"

Véxase tamén
------------

### Ligazóns externas

* Weisstein, Eric W. "Homotopy". *MathWorld* (en inglés).
* Hazewinkel, Michiel, ed. (2001). "Homotopy" (en inglés).

| * v
* c
* e
Topoloxía |
| --- |
| Campos | 
* Xeral
* Alxébrica
* Combinatoria
* Continuum
* Diferencial
* Homoloxía (cohomoloxía)
* Xeométrica

 |  |
| Conceptos | 
* Conxunto aberto/Conxunto pechado
* Continuidade
* Espazo
	+ compacto
	+ conexo
	+ conexo por camiños
	+ Hausdorff
	+ métrico
	+ uniforme
* Homotopía (grupo de homotopía)
* Grupo fundamental
* Complexo simplicial
* CW-complexo
* Sucesión exacta
* Álxebra homolóxica
* K-teoría
* Variedade topolóxica

 |

|  |  |
| --- | --- |
| Control de autoridades | 
* Wd: Q746083
* BNCF: 45393
* BNF: 11939592h
* EBID: ID
* GND: 4025803-8
* JSTOR: homotopy-theory
* LCCN: sh85061803
* MAG: 5961521
* NDL: 00563393

 |
**Huracán Motors S.A.** foi un fabricante español de motocicletas e automóbiles con sede en Barcelona de 1955 ata 1965.

Historia da compañía
--------------------

A compañía de Barcelona fundouse en 1956 coa produción de motocicletas. En 1958 comezaron tamén cos automóbiles. En 1965 terminou a produción.

Vehículos
---------

### Motos

As motocicletas montaban motores Hispano Villiers de 125 cc, 197 cc, 250 cc e 325 cc.

### Automóbil

O único modelo foi un micro coche. Cun motor Hispano Villiers de 197 cc de desprazamento na parte traseira. Do mesmo xeito que moitos outros micro coches españois dos anos 1950 o modelo non tiña ningunha posibilidade contra o Seat 600.

### Furgonetas

Entre 1957 e 1960 fixeron furgonetas con tres e catro rodas.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Huracán Motors Modificar a ligazón no Wikidata*** |

### Bibliografía

* George Nick Georgano (Chefredakteur): *The Beaulieu Encyclopedia of the Automobile.* Volume 2: *G–O.* Fitzroy Dearborn Publishers, Chicago 2001, ISBN 1-57958-293-1 *(en inglés)*

### Ligazóns externas

* Web Oficial d'Huracan Motors Arquivado 05 de marzo de 2022 en Wayback Machine. *(en castelán)*
* Historia de Huracan na web *autopasion18.com* *(en castelán)*
* Historia de Huracan na web *losorigenes.net* *(en castelán)*
Para outras páxinas con títulos homónimos véxase: Domingo Sanguento.
Domingo Sanguento de 1887
O **Domingo Sanguento** do 13 de novembro de 1887 en Londres ocorreu por mor dunha manifestación en contra da coacción en Irlanda e para esixir a posta o liberdade de William O'Brien. A manifestación foi organizada pola Radical Federation (Federación Radical).

Sucesos
-------

Ao redor de 10.000 manifestantes achegáronse a Trafalgar Square desde diferentes direccións guiados por (entre outros) John Burns, Annie Besant e Robert Cunninghame-Graham, que eran líderes da SDF (Social Democratic Federation).

Dous mil policías e 400 soldados militares foron despregados para deter a manifestación, pero nos enfrontamentos resultou moita xente golpeada duramente, polo que requiriron tratamento hospitalario. Burns e Cunninghame-Graham foron arrestados e encarcerados durante seis semanas.

Ditas tácticas déronlle unha publicidade excelente á SDF pero non conseguiron moito máis, xa que habían melloras nas condicións económicas e o problema irlandés foi reducido entre finais do mesmo ano e principios de 1888. A axitación desvaneceuse entón.
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Homunculus*** (en xaponés: ホムンクルス, Hepburn: *Homunkurusu*?) é unha serie manga xaponesa escrita e ilustrada por Hideo Yamamoto. Foi publicado de forma serializada na revista de Shogakukan *Big Comic Spirits*, cos seus capítulos divididos en quince volumes *tankōbon*. Unha adaptación de cinema con imaxe en vivo, dirixida por Takashi Shimzu e protagonizada por Gō Ayano, estreouse en abril de 2021.

Sinopse
-------

A trepanación é un procedemento médico no cal se fai un burato no cranio, co obxectivo de aumentar a circulación sanguínea e mellorar a presión dentro do cranio. Segundo a ficción especulativa do manga, a trepanación permite aflorar o sexto sentido dunha persoa, a cal inclúe a percepción extrasensorial, como ver pantasmas e mover obxectos coa mente.

Notas
-----

1. ↑  Loo, Egan (13 de xullo de 2009). "Hideo Yamamoto's Homunculus Manga Returns from 1-Year Break". *Anime News Network*. Consultado o 27 de xuño de 2018.

Véxase tamén
------------

|  |  |
| --- | --- |
|  | A Galipedia ten un portal sobre: ***Xapón*** |

### Ligazóns externas

* Páxina oficial do filme *(en xaponés)*

|  |  |
| --- | --- |
| Control de autoridades | 
* Wd: Q670780
* MyAnimeList: 936

 |
**Corte esquemático dun solo.**  
A capa ou horizonte **O** caracterízase pola cor escura debida á súa riqueza en carbono orgánico.
O **humus** é a materia orgánica, conxunto de substancias composta por certos produtos orgánicos de natureza coloidal, que provén da descomposición dos animais e vexetais mortos.

O proceso de formación do humus, denominado **humificación**, pode ser *natural*, cando se debe á acción de organismos e microorganismos benéficos, como fungos e bacterias, os principais organisos descompoñedores, o *artificail*, cando o home induce a súa a produción adicionando produtos químicos e auga a u solo pouco produtivo. Varios axentes externos, como a humidade e a temperatura, contribúen tamén na humificación.

O humus caracterízase pola súa cor escura debido á gran cantidade de carbono que contén. Encóntrase principalmente nas partes altas dos solos con actividade orgánica. Os elementos orgánicos que compoñen o humus son moi estábeis, é dicir, o seu grao de descomposición é tan elevado que xa non se descompoñen máis e non sofren transformacións considerábeis.

Na formación do humus libéranse diversos nutrientes, entre os que destacan pola súa importancia os comopostos de nitróxeno.

Etimoloxía
----------

O termo humus, utilizado internacionalmente, é unha voz latina, *humus*, que significa 'terra', 'solo'.

Notas
-----

1. ↑  **humus** no dicionario da RAG.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Humus***  |

### Outros artigos

* Solo
* Perfil do solo

|  |  |
| --- | --- |
| Control de autoridades | 
* Wd: Q172645
* AAT: 300014333
* BNCF: 21340
* BNF: 12647963c
* EBID: ID
* GND: 4160800-8
* JSTOR: humus
* LCCN: sh85062985
* MAG: 52201283
* NKC: ph114731

 |
En bioloxía, **dominio** é cada unha das tres principais subdivisións en que se consideran clasificados os seres vivos: Archaea, Bacteria e Eukarya. Ata hai pouco tempo, os seres vivos clasificábanse dependendo da ausencia ou presenza de núcleo nas células que o compoñen (procariota ou eucariota), pero novos estudos a nivel molecular (estrutura dos lípidos, proteínas e xenoma) amosan que dentro das procariotas, as archaea son tan diferentes das bacterias como estas das eucariotas. Nos dominios Archaea e Bacteria só se inclúen organismos unicelulares, namentres que a maioría dos seres vivos (protozoos, plantas, fungos e animais) pertencen ao dominio Eukarya (as eucariotas).

Os virus clasifícanse á parte.

Os **dominios** subdivídense en reinos.

Árbore filoxenética
-------------------

```
        ,______________ *Bacteria*
  ______|
        |      ,_______ *Archaea*
        |______|
               |_______ *Eukarya*
```

```
 ?_____________________ *Virus*
```

| * v
* c
* e
Sistema de Clasificación biolóxica |
| --- |
| Conceptos base | 
* Sistemática
* Taxonomía
* Cladística
* Clasificación científica
* Filoxenia

 |
| Taxons | 
* Dominio
* Reino
* Filo / División
* Clase
* Orde
* Familia
* Tribo
* Xénero
* Especie
* Subespecie
* Variedade
* Cultivar

 |
| Conceptos asociados | 
* Organismo
* Taxon
* Clado
* Fenética
* Árbore filoxenética
* Orixe común
* Taxonomía de Linneo
* Zootaxonomía
* Sistema dos Tres Dominios
* Tipo

 |
| Normas | 
* Nomenclatura binomial
* Código Internacional de Nomenclatura Botánica
	+ Botánica
* Código Internacional de Nomenclatura Zoolóxica
	+ Zooloxía
* Código Internacional de Nomenclatura de Bacterias
* Código Internacional de Nomenclatura de Plantas Cultivadas
* Clasificación dos virus
* PhyloCode
* BioCode

 |

|  |  |
| --- | --- |
| Control de autoridades | 
* Wd: Q146481
* MAG: 52591245

 |
A **Declaración de Independencia** (en irlandés **Forógra na Saoirse**, en inglés **Declaration of Independence**, en francés **Déclaration d'Indépendance**) foi un documento adoptado polo Dáil Éireann, o parlamento revolucionario da República Irlandesa, na súa primeira reunión na Mansion House de Dublín, o 21 de xaneiro de 1919. Seguiu o manifesto do Sinn Féin de decembro de 1918. Os textos da Declaración foron redactados en tres linguas: irlandés, inglés e francés.

Alcance
-------

A República Irlandesa reclamaba abranguer a totalidade da illa de Irlanda. A Declaración non facía mención á independencia dos 32 condados da illa, só á independencia da *nación irlandesa* ou dos *irlandeses*. A República rivalizaba coa administración británica do Lord Tenente de Irlanda, mais coa Guerra de Independencia Irlandesa a súa lexitimidade aos ollos do pobo irlandés foi en aumento. A República Irlandesa foi sucedida polo Estado Libre Irlandés en 1922, logo do Tratado Angloirlandés.

Véxase tamén
------------

|  |  |
| --- | --- |
|  | A Galifontes posúe textos orixinais acerca de:  ***Declaración de Independencia de Irlanda (en francés)*** |

### Ligazóns externas

* Faisnéis Neamhspleádhchuis *(en irlandés)*.

---

|  |  |
| --- | --- |
|  |  *Este artigo sobre Irlanda é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Herodes Ático
**Tiberio Claudio Herodes Ático**, en lingua grega Ἡρώδης ὁ Ἀττικός, nado en Maratón no ano 101 e finado en Atenas no 177, foi un político e orador grego.

Traxectoria
-----------

Herodes Ático sobresaíu como retórico e sofista. Ensinou retórica en Atenas, onde empregou a súa enorme fortuna para a construción de edificios: recubriu de mármore o estadio de Atenas, construíu piscinas de mármore nas Termópilas, un ninfeo en Olimpia, o estadio de Delfos, o teatro Odeón etc. Dicíase que o seu pai achara o tesouro que os persas agocharan en Maratón. Foi procónsul en Asia, pontífice das Panateneas en Atenas, cónsul en Roma (143) e senador.

O Odeón construíuno no 161 en memoria da súa muller, Apia Annia Regila, á morte da cal mandou pintar de negro mesmo a casa. Disque en certa ocasión o seu amigo sofista Lucio, vendo un servo que pelaba ravos, burlouse de que cometese "unha inxustiza contra a memoria de Regilla comendo ravos brancos nunha casa completamente negra".

Herodes Ático foi un aticista rigoroso, gabado polos seus contemporáneos e axiña considerado un clásico. Foi mestre do emperador romano Marco Aurelio. Produciu unha obra extensa composta de diatribas, diarios literarios e efemérides, mais só sobreviviron unha declamación (*Tratado de Herodes sobre o estado*) e a tradución latina dunha fábula.

|  |  |
| --- | --- |
| Control de autoridades | 
* Wd: Q311879
* WorldCat
* VIAF: 64133411
* BAV: ADV10202286
* BIBSYS: 95003081
* BLBNB: 000451473
* BMT: 58642
* BNE: XX1465959
* BNF: 12868670t
* BVMC: 71168
* CANTIC: a11985276
* CERL: cnp00976345
* CiNii: DA12564502
* DeutscheBio: 118549839
* EBID: ID
* FAST: 117271
* GEC: 0032525
* GND: 118549839
* ICCU: BVEV034096
* ISNI: 0000 0001 2136 6093
* LCCN: n83164991
* NKC: ola2004231430
* NLA: 61539925
* NLG: 58871
* NTA: 069739668
* OL: OL4594546A
* PTBNP: 231191
* SELIBR: 265216
* SUDOC: 030593050
* Treccani: erode-attico
* ULAN: 500237374

 |
**Debussy** é un cráter de impacto cun prominente sistema de raios que está situado no hemisferio sur do planeta Mercurio, que foi descuberto en 1969 grazas ás observacións con radar de baixa resolución feitas dende o Observatorio Goldstone. Máis tarde, en 1990-2005, foi fotografado con máis detalle polo Observatorio de Arecibo. O cráter foi inicialmente coñecido coma o accidente xeolóxico *A*. A aparencia brillante dos raios nas imaxes de radar indican que o cráter é xeoloxicamente novo, porque superficies frescas e ásperas dos cráteres de impacto *recentes* son boas dispersoras das ondas de radio.

Debussy recibiu o seu nome en honra a Claude Debussy (1862-1918), un dos máis importantes compositores franceses, que traballaban no campo da música impresionista. Ten un diámetro de preto de 85 km, mentres que os raios se estenden ó longo de centos de quilómetros, cubrindo boa parte do hemisferio sur. O sistema de raios de Debussy é o segundo máis importante de Mercurio, despois do sistema do cráter Hokusai.

Primeira fotografía tomada dende a órbita de Mercurio
Este cráter é un dos accidentes xeolóxicos destacados na primeira foto sacada dende a órbita de Mercurio, que foi tomada o 29 de marzo do 2011 pola sonda MESSENGER, imaxe da esquerda.

Notas
-----

1. 1 2 3  USGS Astrogeology (ed.). "Planetary Names: Crater, craters: Debussy on Mercury". *Gazetteer of Planetary Nomenclature*. Consultado o 21-04-2013.
2. 1 2 3  SpaceDaily (ed.). "Ten Craters On Mercury Receive New Names". Consultado o 21-04-2013.
3. 1 2  NASA, ed. (06-10-2008). "PIA11371: "A" Spectacular Rayed Crater". Consultado o 21-04-2013.
4. 1 2 3  Harmon, John K.; Slade, Martin A.; Butler, Bryan J. e o *seu equipo*; Rice, M.; Campbell, D; (2007). "Mercury: Radar images of the equatorial and midlatitude zones". *Icarus* **187** (2): 374–405. Bibcode:2007Icar..187..374H. doi:10.1016/j.icarus.2006.09.026.

|  |  |
| --- | --- |
| Control de autoridades | 
* Wd: Q3020961
* GPN: 14647

 |
***H2O: Just Add Water*** é unha serie de televisión australiana xuvenil. Transmítese en máis de cen países de todo o mundo.

Sinopse
-------

Rikki (Cariba Heine), Emma (Claire Holt) e Cleo (Phoebe Tonkin) son tres rapazas adolescentes que viven na Costa Dourada australiana. Por culpa dunha broma de Zane Bennet (Burgess Abernethy) as rapazas atópanse mar dentro. Ven a illa de Maco (lugar de grande importancia na serie) e diríxense a ela. Alí atopan un volcán inactivo, e dentro del un estraño canal submarino. Para non quedar encerradas na illa deciden nadar e buscar a saída. Cando se meten no canal a lúa alumea o pozo a través do cráter, facendo que este se poña a burbullar. A partir dese día as tres convértense en sereas ao tocar a auga. No segundo episodio cóntanlle a Lewis, o noivo de Cleo, que son sereas ao tocar a auga.

Na segunda tempada aparece unha nova serea Charlotte Watsford (Brittany Byrnes) mais esta é mala. Sae con Lewis durante a maior parte da temporada pero case ao acabar a temporada Lewis rompe con ela para volver con Cleo.

Na terceira temporada Emma e Lewis vanse da serie e aparece Isabella Hartley, Bella (Indiana Evans) con Will Benjamin (Luke Mitchell).

Véxase tamén
------------

### Ligazóns externas

* *H2O: Just Add Water* na IMDb *(en inglés)*

|  |  |
| --- | --- |
| Control de autoridades | 
* Wd: Q130615
* AlloCiné: 3521
* Epguides: H2OJustAddWater
* FilmAffinity: 720409
* IMDb: tt0491603
* LUMIERE: 116434
* Metacritic: h2o-just-add-water
* OFDb: 132239
* Rotten Tomatoes: h2o\_just\_add\_water
* TMDb: 2260
* TVcom: h2o-just-add-water

 |
Moeda romana de bronce de Herodes Agripa II.
**Agripa II**, nado en 27 e finado en 100, chamado orixinalmente **Marco Xulio Agripa** (en latín **Marcus Iulius Agrippa**) foi un antigo gobernante de Xudea durante a época do dominio romano.

Traxectoria
-----------

Bisneto de Herodes o Grande, e fillo de Herodes Agripa I que fora rei de Xudea até a súa morte no 44 (mencionada no Novo Testamento) Agripa II criouse na corte do emperador Claudio, pero debido a que tiña só dezasete anos cando morreu o seu pai, non lle deron o reino que este tiña. Máis tarde, cando morreu o seu tío, o rei Herodes de Calcis, déronlle o seu principado. O rei Herodes de Calcis casou coa irmá de Agripa II, Berenice. Máis tarde Claudio deulle a Agripa II a responsabilidade de nomear ao sumo sacerdote dos xudeus, e cambiou Calcis por algúns principados na Palestina do norte. Agripa II tamén recibiu o título de rei.

Para os lectores do Novo Testamento este rei é máis coñecido polo seu encontro con Paulo, a quen recoñeceu estar a piques de facelo cristián, de non ser polas presións políticas e familiares.

En escavacións recentes nos cimentos do Muro das Lamentacións atopáronse moedas acuñadas por Agripa II. Os arqueólogos Ronni Reich e Eli Shukrun conclúen que o muro foi construído por Agripa II, non polo seu avó Herodes o Grande como se cría até o momento.

Notas
-----

1. ↑  Rajak, Tessa (1996). "Iulius Agrippa (2) II, Marcus". *Oxford Classical Dictionary*. Oxford: Oxford University Press.
2. ↑  Chisholm, Hugh, ed. (1911). "cómpre nome do artigo". *Encyclopædia Britannica* (11ª ed.). Cambridge University Press *(en inglés)*.
3. ↑  Feitos dos Apóstolos, 12
4. ↑  Agrippa II na jewishencyclopedia.
5. ↑  Feitos 25.13-26.32

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Herodes Agripa II*** |

|  |  |
| --- | --- |
| Control de autoridades | 
* Wd: Q313419
* WorldCat
* VIAF: 3274217
* BMT: 92392
* BNF: 162960866
* CERL: cnp00548355
* EBID: ID
* GND: 119143364
* ISNI: 0000 0005 0012 3235
* LCCN: no2019034867
* Orthodox Encyclopedia: 63394
* SUDOC: 252827058
* Treccani: agrippa-ii

 |
O **HC Energie Karlovy Vary** é un equipo profesional de hóckey sobre xeo da cidade de Karlovy Vary, República Checa. O club foi fundado en 1932 e actualmente compite na máxima categoría do hóckey sobre xeo checo, a Extraliga Checa, competición que gañou nunha ocasión (tempada 2008-09). Xoga os seus partidos como local no KV Arena, un pavillón con capacidade para 7.000 espectadores.

Historia
--------

O club foi fundado en 1932 baixo o nome de *SK Slavia Karlovy Vary*. En 1951 o equipo ascendeu á máxima categoría do hóckey sobre xeo de Checoslovaquia, *Mistrovství republiky*.

En 1955, o club adoptou a denominación de *Dynamo Karlovy Vary* e descendeu á segunda categoría checoslovaca, a *2.liga*. Non foi ata a tempada 1997-98 cando o equipo retornou á máxima categoría, ao debutar na Extraliga, o novo campionato da República Checa, tras ascender en 1993 dende a 1.liga. Posteriormente o club tomou a praza do HC Olomouc. Dende aquela, o club non abandonou nunca a Extraliga.

Ata o 2009, o club xogaba os seus partidos como local no Zimní Stadion Karlovy Vary (4.680 espectadores). Posteriormente, o equipo trasladouse a un novo pavillón, o KV Arena (6.000 espectadores).

Expansión da KHL
----------------

O club considerou a posibilidade de crear un club independente para a expansión da KHL na Tempada 2009-10 da KHL. Este club trataría de operar como equipo nacional da República Checa na competición euroasiática, atraendo aos mellores xogadores da Extraliga, do mesmo xeito que o Dinamo Minsk e o Dinamo Riga fixeran nos seus respectivos países. Este equipo non xogou na KHL e non está claro se algún día o fará. O seu equipo júnior xoga na MHL, a liga júnior da KHL, dende a tempada 2012–13.

Palmarés
--------

* **1 Extraliga:** 2009

Notas
-----

1. ↑  Historia do club en http://www.hokejkv.cz/ *(en checo)*
2. ↑  Tempada 1951-52 do campionato checoslovaco en http://www.passionhockey.com/hockeyarchives/ *(en francés)*
3. ↑  Tempada 1956-57 do campionato checoslovaco en http://www.passionhockey.com/hockeyarchives/ *(en francés)*
4. ↑  Historia do HC Olomouc en http://www.hc-olomouc.cz/ Arquivado 07 de marzo de 2016 en Wayback Machine. *(en checo)*
5. ↑  Información do pavillón en http://www.hokejkv.cz *(en checo)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***HC Karlovy Vary*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en checo)*

|  |  |
| --- | --- |
| Control de autoridades | 
* Wd: Q1562905
* OpenCorporates: 02466996

 |
Vista aérea da illa de Helgeandsholmen co Riksdag (Parlamento de Suecia.
**Helgeandsholmen** é unha pequena illa situada no centro da cidade de Estocolmo, en Suecia.

Forma parte de Gamla Stan, a Cidade Vella de Estocolmo, e sitúase ao norte de Stadsholmen, en fronte do Stockholms slott ou Palacio Real de Estocolmo.

O Riksdag, o Parlamento sueco, é o único edificio da illa.

O nome de Helgeandsholmen deriva de "Den helige andens holmen", que significa *o illote do Espírito Santo*.

Galería de imaxes
-----------------

* Exposición de Arte e Industria en Helgeandshuset, en 1897. "Vello Estocolmo".Exposición de Arte e Industria en Helgeandshuset, en 1897. "Vello Estocolmo".
* Edificio del Parlamento en Estocolmo en 1904Edificio del Parlamento en Estocolmo en 1904
* O Parlamento en 1905O Parlamento en 1905
* O Riksdag en 2004O Riksdag en 2004

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Helgeandsholmen Modificar a ligazón no Wikidata*** |

### Outros artigos

Parlamento de Suecia

### Ligazóns externas

* Web do Parlamento de Suecia Arquivado 02 de abril de 2015 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q916039
* WorldCat
* VIAF: 239483376
* EBID: ID
* GeoNames: 2706816
* LCCN: sh86002483
* OSM: 2017430

 |
**Homofobia interiorizada**, **homofobia internalizada** ou **homonegatividade internalizada** é o medo, odio ou repulsa da propia homosexualidade. Este tipo de homofobia maniféstase frecuentemente de forma consciente e inconsciente, contra outros membros da comunidade LGBTI.

Segundo un estudo realizado en conxunto polas universidades estadounidenses de Essex, Rochester e California, a homofobia interiorizada podería a ser maior entre persoas homosexuais ou bisexuais que non aceptaron a súa propia condición sexual. Nestes casos, a homofobia pódese manifestar verbal ou fisicamente contra outras persoas LGBTI, e sería unha forma de reprimir o propio desexo que, por diferentes motivos, é inaceptable para si mesmo.

Notas
-----

1. ↑  "Homofobia interiorizada: personas LGTBI que se rechazan a sí mismas y al colectivo". *Código Nuevo* (en castelán). 22 de xaneiro de 2018.
2. ↑  "Homofobia tende a ser maior entre pessoas que têm atração pelo mesmo sexo, diz estudo". *Universa* (en portugués). 10 de abril de 2012.

Véxase tamén
------------

|  |  |
| --- | --- |
|  | A Galipedia ten un portal sobre: ***Diversidade sexual*** |

### Outros artigos

* Homofobia liberal
* Bifobia
O *Skyline Parkway Motel* após dun incendio provocado o 9 de xuño de 2004 en Waynesboro (Virginia).
**Incendiario** é o termo habitualmente empregado para se referir á persoa que deliberadamente provoca un incendio. A diferenza do pirómano, o incendiario actúa con premeditación e planificación, ben por afán de lucro ou simplemente por intención de causar dano a terceiros. A piromanía, porén, é considerada como unha doenza mental encaixada no grupo de trastornos denominado trastornos do control dos impulsos. O individuo pirómano padece unha sensación de ansiedade e malestar previa ao impulso pirómano, que só calma coa acción de provocar, observar ou ter coñecemento da provocación de lume.

Mentres que o termo pirómano refírese a unha patoloxía, o termo incendiario non diferenza os motivos polo que se provoca o lume, sendo unha definición máis ampla que engloba aos primeiros.

A conduta incendiaria característicamente adoita ser máis frecuente en homes que en mulleres, a razón de 4 a 1. A idade típica abrangue a idade media da vida.

Ferramentas básicas do incendiario
----------------------------------

Os incendiarios válense de diversas ferramentas para prender o lume, que van desde as diferentes bombas ou preparacións caseiras (un exemplo sería o cóctel molotov) até armas máis complexas como son os lanzachamas, os proxectís, os explosivos, os foguetes, as granadas, as minas e numerosas substancias químicas. Ás veces, as preparacións levan engadidos certos aceites a fin de facilitar a explosión.

Notas
-----

1. ↑  "Pyromania | BehaveNet". behavenet.com. Arquivado dende o orixinal o 03 de marzo de 2015. Consultado o 27 de febreiro de 2015.
2. ↑  Dresler Cid, Rodrigo Felipe. (23). "Perspectiva psiquiátrico forense en incendiarios." (PDF). *Tese Doutoral de Medicina. Universidad Nacional de La Plata*. Arquivado dende o orixinal (PDF) o 19 de decembro de 2016. Consultado o 22 de outubro de 2015.

Véxase tamén
------------

### Outros artigos

* Piromanía
* Autoinmolación "ao Bonzo".

### Ligazóns externas

* Perfil do incendiario *(en castelán)*.

|  |  |
| --- | --- |
| Control de autoridades | 
* Wd: Q9008257
* AAT: 300236886

 |
**ETOPS** é un acrónimo de **Extended-range Twin-engine Operation Performance Standards** (normas de rendemento operativo de bimotores en voos longos), unha regramentación para permitir aos avións de pasaxeiros de dous motores (como os Airbus A300, A310, A320, A330 e A350, os Boeing 737, 757, 767, 777 e 787, os Embraer E-Jets, e o ATR 72) voar rutas longas que antes estaban fóra do alcance dos bimotores. Hai diferentes niveis de certificacións ETOPS, cada unha delas permitíndolle voar aos avións rutas que están a unha certa cantidade de distancia de voo dun aeroporto axeitado voando cun só motor. Por exemplo, se un modelo está certificado para 180 minutos, estalle permitido voar calquera ruta que non estea a máis de 180 minutos dun aeroporto voando cun único motor. As operacións ETOPS non teñen unha correlación directa coa auga ou a distancia sobre a auga. Refírese a tempos de voo entre aeroportos alternativos, independentemente de se eses aeroportos están separados por auga ou terra.
Capela **inconformista** en Y Gyffin, preto de Conwy, no norte de Gales
O **inconformismo** **galés** (en lingua galesa *Ymneilltuaeth yng Nghymru*) foi unha tendencia relixiosa de grande influencia na vida do país de Gales desde o século XVI. Ten as súas raíces na Reforma Protestante, cando varios países do norte de Europa se desligaron da autoridade da Igrexa Católica.

O primeiro galés inconformista foi John Penry, martirizado en 1593. A primeira igrexa inconformista do país foi establecida en Llanfaches (Monmouthshire / Sir Fynwy) fundada en 1639.

En política, os primeiros inconformistas tendían a evitar a interferencia directa cos asuntos mundanos (excepto nos relacionados coa igrexa). Durante un tempo pódese dicir que a disidencia galesa foi conservadora, pero no século XIX os inconformistas comezaron a xogar un papel cada vez máis importante na política do país e na segunda metade dese século a causa inconformista tendeu a asociarse co radicalismo e o chamamento ao autogoberno (ou autonomía) para Gales. Unha das consecuencias disto foi a formación de organizacións radicais como Cymru Fydd e o apoio crecente ao liberalismo ou socialismo liberal.

O dominio do inconformismo tivo un impacto de grande alcance en Gales. A contribución dos escritores inconformistas á literatura galesa, por exemplo, foi moi considerábel, influíndo nalgúns dos escritores máis importantes en galés, como Morgan Llwyd, Ann Griffiths, William Williams Pantycelyn, Daniel Owen e Owen Morgan Edwards. Porén, algúns autores do século XX, como Saunders Lewis e John Rowlands, foron moi críticos co impacto do inconformismo na cultura galesa, argumentando que o conservadorismo artístico da denominación tivo un efecto opresivo sobre a cultura galesa (no ámbito da novela, por exemplo).

Notas
-----

1. ↑  "bUSCatermos". *aplicacions.usc.es*. Consultado o 2022-06-08. [*Ligazón morta*]
2. ↑  OpenLibrary.org. "Daniel Owen. (1936 edition)". *Open Library* (en inglés). Consultado o 2022-06-08.
3. ↑  Rowlands, John (1992). *Ysgrifau ar y nofel*. Caerdydd : Gwasg Prifysgol Cymru. ISBN 978-0-7083-1149-3.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Inconformismo galés*** |

### Bibliografía

* T. Rees, *History of Protestant Nonconformity in Wales* (1861)
* James Evans (gol.), *Dylanwad Ymneilltuaeth ar Fywyd y Genedl* (1913)
* Saunders Lewis, *Daniel Owen* (1936)
* R.I. Parry, *Ymneilltuaeth* (1962)
* R.M. Jones, *Llên Cymru a Chrefydd* (1977)
* John Rowlands, *Ysgrifau ar y Nofel* (1992)
En zooloxía, denomínanse **dactilozoides**, ou **dactilozooides**, aos zooides (pólipos) dos celentéreos hidrozoos coloniais, como, por exemplo, nas especies do xénero *Millepora*, que están encargados da defensa da colonia e da captura de presas.

Estrutura e funcións
--------------------

De corpo alongado, mesmo vermiforme, e desprovistos de boca, posúen numerosos tentáculos finos, como pelos, fortemente armados con nematocistos, células urticantes empregadas na caza de presas de plancto, que achegan aos gastrozoides, pólipos coloniais encargados da dixestión dos alimentos, ou para defenderen o seu espazo vital doutras especies. Os dactilozoides son, pois, defensivos e, ao tempo, son a principal ferramenta para captaren alimentos para a colonia; teñen entre 0,1 e 0,3 mm de diámetro, e permanecen en cavidades do cenósteo ou exoesqueleto da colonia, baixo a superficie do coral, e emerxen pola noite a través de poros, denominados dactilóporos.

Etimoloxía
----------

O nome *dactilozoide* está formado polos elementos do *Vocabulario Científico Internacional* *dactil-* e *-zoide*. O primeiro deriva do grego antigo δάκτυλος *dáktylos*, "dedo" (en alusión á súa forma alongada e delgada), e o segundo do grego antigo ζῷον zõon, "animal".

Notas
-----

1. ↑  Garrido, Carlos (1997): *Dicionário terminológico quadrilíngue de zoologia dos invertebrados*. A Coruha: Associaçom Galega da Língua. ISBN 84-8730-512-1, p. 113.
2. ↑  Hale, W. G.; J. P. Margham & V. A. Saunders (1999): *Collins Dictionary of Biology*. 2nd Edition. Nova York, NY, USA: Harpercollins Pub Ltd ISBN 978-0-0047-0805-8.
3. ↑  dactylozooid no *Merriam-Webster Dictionary*.

Véxase tamén
------------

### Outros artigos

* Hidrozoos
* *Millepora*
**Dan Voiculescu**, nado en Bucarest o 25 de setembro de 1946, é un político e home de negocios romanés.

Traxectoria
-----------

Foi o fundador e presidente do Partido Conservador, e foi senador no Senado de Romanía desde o 2004 até a súa destitución no ano 2012 por unha sentenza xudicial.

Dan Voiculescu é un dos homes máis ricos do seu país, cunha fortuna estimada entre 1.5 e 1-6 billóns de euros, en relación á listaxe dos 300 homes máis ricos da Romanía segundo á revista *Capital* en outubro do ano 2009. O Intact Media Group, fundado por Dan Voiculescu, ten en posesión os medios máis importantes de televisión (os máis salientables son Antena 1 e Antena 3), estacións de radio, como tamén prensa e revistas (Jurnalul Naţional e Gazeta Sporturilor).

En agosto do ano 2014, Voiculescu foi culpado e sentenciado a dez anos de prisión por evasión fiscal.

Notas
-----

1. ↑

Véxase tamén
------------

### Ligazóns externas

* Páxina web do seu perfil da Cámara de Deputados romanesa Arquivado 14 de abril de 2015 en Wayback Machine.

|  |  |
| --- | --- |
| Control de autoridades | 
* Wd: Q646453
* WorldCat
* VIAF: 51259087
* GND: 1077745842
* ISNI: 0000 0000 4136 969X
* LCCN: no93005579

 |
A illa de **Santa Isabel** (tamén coñecida como Isabel e Ysabel) é a de maior lonxitude das Illas Salomón, no Pacífico Sur, a súa extensión de 2.999 m² fai que sexa a de maior extensión da provincia de Isabel.

Localización e datos xeográficos
--------------------------------

A illa está comprendida entre a provincia de Choiseul ao oeste, de Malaita ao leste, o océano Pacífico ao norte e o estreito de Nova Xeorxia ao sur.

O punto máis elevado da illa é o Monte Sasari de 1.220 metros de altitude. O río máis importante da illa, o Marutho nace no Sasari e desemboca ao océano en Hofi.

O centro administrativo da illa é Buala, cidade que alberga o aeroporto da illa. Outro centro de poboación importante é Samasodu.

Historia
--------

Os españois foron os primeiros europeos en chegar á illa. En 1568 alcanzou a illa a expedición de Pedro Sarmiento de Gamboa, Pedro de Ortega e Álvaro de Mendaña. Onde estableceu un asentamento e construíron un barco para estudar e cartografar o mar que a rodea e as illas próximas. Pero moi pronto, os españois espertaron a inimizade dos insulares.

Logo de non atopar ouro e pouca comida, e acosados polos ataques e as enfermidades, os colonos españois cambiaron a súa colonia a actual Honiara en Guadalcanal. A súa colonia, con todo, extinguiríase.

Os insulares de Santa Isabel sufriron ataques de blackbirding (contratación enganosa e rapto de man de obra indíxena) no século XIX. Abrazaron o cristianismo nos inicios do século XX.

Linguas
-------

A poboación de Santa Isabel fala ata oito idiomas ademais do Inglés e o Pijon das Illas Salomón.

* Lingua Blablanga
* Lingua Bughotu
* Lingua Cheke Holo antes chamada Marine ou Maringe
* Lingua Gao
* Lingua Kokota
* Lingua Laghu (extinto)
* Lingua Zabana
* Lingua Zazao

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa de Santa Isabel***  |

|  |  |
| --- | --- |
| Control de autoridades | 
* Wd: Q713182
* WorldCat
* VIAF: 315527417
* EBID: ID
* GEC: 0513848
* GeoNames: 2103665
* LCCN: sh90005892
* OSM: 4097325

 |

1. ↑  *Hammond World Travel Atlas*. Union, N.J.: Hammond World Atlas Corporation, c. 2004-2005.
ISBN 0-8437-1982-6. Page 245
Declinación e ascensión recta.
A **declinación ou latitude celeste** é a coordenada da esfera celeste, equivalente á latitude sobre a Terra. Míde a distancia angular dun astro respecto ó ecuador celeste e vale entre 0º e ±90º. É positiva se vai cara ao Polo Norte, e negativa na dirección do Polo Sur celeste. A declinación xunto coa ascensión recta son as dúas coordenadas por medio das cales se determina e coñece a posición dun astro no ceo. Unha vez obtida a declinación, o valor obtido será a declinación aparente e se se desexa coñecer a declinación real é preciso ter en conta as correccións debidas á paralaxe e aberración anual, á precesión e á nutación. Ademais, se o astro pertence ao Sistema Solar haberá que ter en consideración o valor da paralaxe diúrna. Represéntase por Dec ou **δ**.

|  |  |
| --- | --- |
| Control de autoridades | 
* Wd: Q76287
* BRE: 3623649
* EBID: ID
* JSTOR: declination
* LCCN: sh2007000989
* MAG: 124200008
* PSH: 336
* UAT: 365

 |
A **dirección** é a liña que une dous puntos, podéndose seguir en dous sentidos. Xeralmente aplícase a unha recta ou xeodésica. A dirección nas liñas rectas é constante, pois non se crea ningún ángulo a medida que se lle van dando valores á función que a describe. Porén, nas liñas curvas a direccións pode ser distinta en cada punto: á dirección de cada punto se lle adoita chamar tanxente e matematicamente se calcula co valor da derivada en cadanseu punto.

Na sinalización das obras públicas, principalmente na rede viaria, serve para indicar o camiño que se debe utilizar para chegar un lugar determinado. É moi habitual sinalizar as direccións nas rotondas e nas saídas das autovías, autoestradas e outras vías principais, así coma naquelas estradas e pistas que non presentan desviacións durante un longo tramo do seu percorrido.

Non debe confundirse con enderezo, palabra utilizada nos ámbitos informáticos (p. ex. enderezo IP) ou postais para indicar as señas finais para a localización dunha entidade.

Véxase tamén
------------

### Outros artigos

* vector

|  |  |
| --- | --- |
| Control de autoridades | 
* Wd: Q2151613
* AAT: 300056297
* EBID: ID

 |

---

|  |  |
| --- | --- |
| Este artigo tan só é un bosquexo |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


---

|  |  |
| --- | --- |
| Este artigo tan só é un bosquexo |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Ilustración que representa un lavado vaxinal.
A **histeria feminina** era unha enfermidade diagnosticada na medicina occidental até mediados do século XIX. Na era vitoriana foi o diagnóstico habitual dun amplo abano de síntomas, que incluían desfalecementos, insomnio, retención de fluídos, cargación abdominal, espasmos musculares, respiración entrecortada, irritabilidade, perda de apetito e «tendencia a causar problemas». As pacientes diagnosticadas con histeria feminina debían recibir un tratamento coñecido como «masaxe pélvica», estimulación manual dos xenitais da muller polo doutor até chegar ao orgasmo que, no contexto da época, era coñecidos como «paroxismo histérico», ao considerar o desexo sexual reprimido das mulleres unha enfermidade. Outra forma habitual de tratala era o lavado vaxinal.

Véxase tamén
------------

### Ligazóns externas

* Hysteria Real? Brain Images Say Yes *(en inglés)*

|  |  |
| --- | --- |
| Control de autoridades | 
* Wd: Q2709115
* MAG: 2779532002

 |
Trobadores, nunha ilustración do Cancioneiro de Ajuda
A **cultura trobadoresca** é un movemento cultural que tivo lugar na Europa do século XI.

Ese período da Idade Media foi un momento de prosperidade económica que beneficiou o desenvolvemento de actividades culturais e artísticas. Neste tempo as clases privilexiadas foron alfabetizándose e os contactos coa cultura árabe debido ás cruzadas trouxeron consigo novas influencias. Todo isto chegou a Galiza sobre todo por dúas vías: o Camiño de Santiago (os nobres, trobadores, franceses e occitanos) e a orde monacal de Cluny.

Características
---------------

No sur de Francia, na Provenza, a partir do século XII, nace o amor cortés que deu lugar á cançó provenzal. Esta vai influír na cantiga de amor galego-portuguesa. Como tema de composición poética, o amor cortés combinaba a cultura cabaleiresca (o poeta traslada a relación de vasalaxe militar ó código amoroso onde el é o vasalo e o señor é a dama ou dona. Ela debe ter mesura (discreción)) e gardar un comportamento platónico, pero tamén observar uns principios relixiosos. A dama é perfecta moral e fisicamente, e polo tanto merece adoración.

Na cançó provenzal o trobador establece unha relación coa dama que pasa por varios graos de aproximación.

* Fenhedor: tímido, suspirante.
* Precador: suplicante
* Entendedor: pide doas ou regalos da súa namorada.
* Drut: amante. Na *cançó* provenzal, despois do camiño de perfección amorosa aspírase ó *joi* (gozo).

Ademais de abundar as descricións físicas e morais da señor tamén poden aparecer no comezo das composicións un exordio primaveral.

### Cantiga de amor galego-portuguesa

A cantiga de amor galego-portuguesa constitúe unha imitación consciente da *cançó* provenzal. Diferénciase en que nesa relación amorosa non adoita haber máis que os dous primeiros graos da relación entre o trobador e a dona, os sentimentos que se expresan case sempre rematan en coita (penitencia) ou loucura de amor. A dama aparece descrita dunha maneira máis esquemática e non hai referencias á natureza.

Véxase tamén
------------

### Outros artigos

* Trobador
* Idade Media
**Edward Drinker Cope**, nado en Filadelfia (Pensilvania) o 28 de xullo de 1840 e finado na mesma cidade o 12 de abril de 1897, foi un paleontólogo e anatomista comparativo estadounidense. Tamén foi un notábel herpetólogo e ictiólogo.

Traxectoria
-----------

Naceu dentro dunha rica familia de cuáqueros. Xa cando mozo interesouse na historia natural, e en 1859 comunicou un ensaio sobre os Salamandridae á Academia de Ciencias Naturais en Filadelfia. Ao redor desta época estaba afiliado ao Club do Megaterio na Institución Smithsoniana, en Washington, D.C..

Formado parcialmente na Universidade de Pensilvania, logo de continuar os seus estudos en Europa foi nomeado conservador da mencionada Academia en 1865, posición que mantivo até 1873.

Entre 1864 e 1867 desempeñouse como profesor de ciencias naturais no Colexio Haveford. En 1889 foi designado profesor de xeoloxía e paleontoloxía pola Universidade de Pensilvania.

En 1858 empezou a súa competencia con Othniel C. Marsh por achar máis fósiles de dinosauros, esta foi a chamada Guerra dos Ósos, na que os dous descubriron varias especies. A pesar da súa derrota, Cope fíxose famoso polo papel que desempeñou en torno ao descubrimento dos dinosauros máis famosos do mundo actual, tales como o Triceratops, Diplodocus, e estegosauro, e estivo á fronte da maioría de achados importantes, tales como os de Dimetrodon (o cal non é un dinosauro), Camarasaurus, Coelophysis e Monoclonius, o máis ambiguo.

Entre 1871 e 1877, Cope explorou estratos cretáceos no estado de Kansas e terciarios en Wyoming e Colorado. Perdeu a citada guerra cando morreu en Filadelfia en 1897.

Véxase tamén
------------

### Ligazóns externas

* Dinosauros nomeados por Cope *(en inglés)*
* Perfil de Edward Drinker CopeArquivado 19 de novembro de 2020 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q298933
* WorldCat
* VIAF: 7451022
* BIBSYS: 6059920
* BNE: XX1231954
* BNF: 10522565w
* CiNii: DA12581771
* DeutscheBio: 116668598
* EBID: ID
* FAST: 5556
* GEC: 0019680
* GND: 116668598
* Gutenberg: 53671
* ISNI: 0000 0000 8086 3949
* LCCN: n50017607
* NKC: ola2002161476
* NLA: 35801167
* NNDB: 000092593
* NTA: 069690383
* OBP: ID
* OL: OL165553A
* SNAC: w6kp836z
* SUDOC: 069352410
* TePapa: 45712
* WikiTree: Cope-790

 |
**Edward Cullen** (nado **Edward Anthony Masen**) é un personaxe de ficción das novelas da serie Twilight da escritora estadounidense Stephenie Meyer, aparece nos libros *Twilight*, *New Moon*, *Eclipse* e *Breaking Dawn*, así como nos filmes baseados nelas e na aínda inacabada *Midnight Sun* - unha reescritura dos sucesos de *Twilight* desde a perspectiva de Edward.

Traxectoria vital do personaxe
------------------------------

Edward é un vampiro que vive como fillo adoptivo nunha familia de vampiros, Carlisle Cullen (pai), Esme Cullen (nai) e outros catro irmáns tamén adoptados: Rosalie Hale, Jasper Hale, Alice Cullen e Emmett Cullen. Todos os Cullen decidiron non nutrirse do sangue de seres humanos, tan só de animais, definindo o seu estilo de vida como *vexetariano*. Edward namórase, casa e ten un fillo con Bella Swan, unha rapaza humana que máis tarde elixe converterse nunha vampira. Nos filmes Twilight e *New Moon* interprétao o actor Robert Pattinson.

|  |  |
| --- | --- |
| Control de autoridades | 
* Wd: Q191527
* EBID: ID
* IMDb: ch0058224

 |
Dexter Jackson en 2008.
O **culturismo** é un tipo de deporte baseado xeralmente en exercicio físico intenso, xeralmente anaeróbico, consistente as máis das veces no adestramento con cargas, actividade que se adoita realizar en ximnasios, e cuxo fin adoita ser a obtención dun corpo con musculatura hipertrofiada ou, en función das interpretacións, máis definido, voluminoso e proporcionado muscularmente, sen esquecer manter a maior definición e simetría posible ao músculo Tamén adoita chamarse *musculación* a actividade encamiñada a hipertrofiar o músculo (a súa diferenza co culturismo radica en que a musculación non esixe poses como obxectivo do traballo muscular), este deporte réxeo a IFBB (*International Federation of BodyBuilders*) e non debe confundirse coa halterofilia nin co atletismo nin co levantamento de peso.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Culturismo***  |

### Ligazóns externas

* IFBB, International Federation of Bodybuilding & Fitness *(en inglés)*.

|  |  |
| --- | --- |
| Control de autoridades | 
* Wd: Q124100
* BNCF: 15683
* EBID: ID
* GEC: 0095458
* GND: 4069572-4
* JSTOR: bodybuilding
* LCCN: sh85015263
* NKC: ph122012
* PSH: 10045
* Treccani: culturismo\_(Universo-del-Corpo)

 |